《秋日游白茅寺次少陵韵》
宋代·王戬

天空灵籁发，入耳心逾静。何许微风过，月林摇客影。

人生五浊世，为欢苦不永。争如羝触藩，有如瓶堕井。

及兹清夜游，无辞烛共秉。佛香一院深，僧梵四山迥。

身尚依迦叶，足真践箕颍。禅灯照宵梦，妄念未能屏。

金篦开倦眼，慧目陟东岭。他时礼白云，应上最高顶。

作者简介：王戬，太宗太平兴国五年（九八○）知旌德县（清乾隆《旌德县志》卷六）。